kardosdrur/scandi-wiki huggingface dataset:
Emile Heskey

Emile William Ivanhoe Heskey (født 11. januar 1978 i Leicester, England) er en engelsk tidligere fodboldspiller, der spillede som angriber. Han havde gennem karrieren ophold hos blandt andet Leicester, Liverpool og Birmingham, og nåede desuden 62 kampe for det engelske landshold.

Klubkarriere

Leicester City 
Heskey startede sin seniorkarriere i 1994 hos Leicester City i sin fødeby, hvor han spillede frem til 2000. Han var med til at sikre klubben to af sine største triumfer, da holdet i både 1997 og 2000 vandt Liga Cuppen efter finalesejre over henholdsvis Middlesbrough F.C. og Tranmere Rovers.

I marts 2000 blev Heskey solgt til storklubben Liverpool F.C. for en pris på 11 millioner britiske pund.

Liverpool F.C. 
Heskey debuterede for Liverpool den 11. marts 2000 i et Premier League-opgør mod Sunderland A.F.C., og scorede allerede 1. april samme år sit første mål i en kamp mod Coventry City. Han spillede en afgørende rolle i klubbens succesfulde 2000-01-sæson, hvor holdet med Heskeys hjælp vandt både Liga Cuppen, FA Cuppen og UEFA Cuppen.

Heskey spillede for Liverpool frem til sommeren 2004, hvorefter han blev solgt til Birmingham City for 4,75 millioner pund.

Birmingham City 

I de følgende to sæsoner spillede Heskey hos Birmingham City, som han debuterede for den 14. august 2004 i et opgør mod Portsmouth F.C. Hans ophold i Birmingham var dog præget af svingende præstationer samt skadesproblemer, og i juli 2006 blev han solgt videre til Wigan Athletic.

Wigan Athletic 
Heskey debuterede for Wigan den 19. august 2006 i et opgør mod Newcastle United. De næste to et halvt år spillede han for klubben, og scorede 15 mål i 82 ligakampe. Han spillede en vigtig rolle i at klubben i de pågældende sæsoner mod forventning overlevede i Premier League.

Aston Villa 
Den 23. januar 2009 blev Heskey købt af Aston Villa, og fik sin debut for klubben fire dage senere i et opgør mod Portsmouth F.C..

Han spillede her indtil 2012, hvor han blev solgt til et A-League hold.

Landshold 
Heskey nåede i sin tid som landsholdsspiller (1999-2010) at score blot syv mål i 62 kampe for Englands landshold, som han har spillet for i en periode på ti år, med debut 28. april 1999 i en venskabskamp mod Ungarn. Han blev efterfølgende udtaget til den engelske trup til både EM i 2000, VM i 2002, EM i 2004 og VM i 2010.

Heskeys første landskampsmål blev scoret i en venskabskamp mod Malta den 7. juni 2002. Hans hidtil vigtigste scoring var dog et mål mod Danmark i 1/8-finalen ved VM i 2002.

Titler 
Liga Cup
 1997 og 2000 med Leicester City
 2001 med Liverpool F.C.

FA Cup
 2001 med Liverpool F.C.

UEFA Cup 2001 med Liverpool F.C.UEFA Super Cup 2001 med Liverpool F.C.Beast Cup'''

Eksterne henvisninger 
 

Fodboldspillere fra England
Fodboldspillere fra Leicester City F.C.
Fodboldspillere fra Liverpool F.C.
Fodboldspillere fra Birmingham City F.C.
Fodboldspillere fra Wigan Athletic F.C.
Fodboldspillere fra Aston Villa F.C.
Personer fra Leicester
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2010
Speaker Bite Me

Speaker Bite Me er et dansk band, der blev dannet i januar 1995 i København, og som består af Martin Ilja Ryum, sang, el-bas; Kasper Deurell, el-bas, guitar; Emil Pilot Landgren, trommer, og Signe Høirup Wille-Jørgensen, sang, guitar.

Medlemmerne havde tidligere spillet i indie rockgruppen Murmur. 
Signe har også haft soloprojektet Jomi Massage siden 2002.

Nogle kalder bandets musik for støjrock, nogle går så langt som avantgarde. 

Murmur blev dannet i februar 1993, og var dengang "et særdeles skramlet, aggressivt og rytmisk-komplekst orkester" - en kvintet, der inkluderede Gry Stevens Senderovitz, sang og guitar. 

I 2018 udgav bandet sit første studiealbum i 11 år, Future Plans, som indeholder fem sange.  Future Plans gik ind på 1. pladsen på den officielle vinylhitliste i uge 42/2018.

Diskografi  
Som Murmur
 1994: Sexpowder 2000 Volts 

Som Speaker Bite Me
 1997: Recorded (EP)
 1997: Inner Speed (Exlibris Musik)
 1998: Smukke Kvinder Med Kærlighedskort (Exlibris Musik)
 2000: If love is missing it must be imposed (Exlibris Musik)
 2001: Four Days In September (Helicopter)
 2007: Action Painting (Morningside)
 2018: Future Plans (PonyRec)

Litteratur 
 Bille, Torben (ed.). (2002). Dansk Rockleksikon 1956-2002, Politikens Håndbøger.

Referencer

Eksterne henvisninger 

Rockgrupper fra Danmark
Har spillet på Roskilde Festival
Musikgrupper fra 1995
Nicky Shorey

Nicholas "Nicky" Shorey (født 19. februar 1981 i London, England) er en engelsk tidligere fodboldspiller, der spillede som venstre back. Gennem karrieren spillede han for blandt andet Leyton Orient, Reading, Aston Villa, Nottingham Forest, Fulham og West Bromwich Albion.

Landshold 
Shorey nåede at spille to kampe for Englands landshold, som han debuterede for den 1. juni 2007 i en venskabskamp mod Brasilien på Wembley.

Eksterne henvisninger 

Fodboldspillere fra England
Fodboldspillere fra Leyton Orient F.C.
Fodboldspillere fra Reading F.C.
Fodboldspillere fra Aston Villa F.C.
Fodboldspillere fra Nottingham Forest F.C.
Fodboldspillere fra Fulham F.C.
Fodboldspillere fra West Bromwich Albion F.C.
Fodboldspillere fra Bristol City F.C.
Elsa Margrethe (skib fra 1926)

Elsa Margrethe af Kolding blev bygget som snurrevodskutter i 1926 i Esbjerg og fiskede frem til 70'erne i Nordsøen.

Skibet blev herefter sejlet til Kolding, hvor hun, grundet manglende vedligehold, gik til og sank. I 1982 blev hun atter hævet og har siden gennemgået en omfattende renovering. Elsa Margrethe er i dag godkendt af Søfartsstyrelsen til sejlads med passagerer, hvor turene sejles i Kolding Fjord, samt Lillebælt. 

Kutteren, der nu er galease-rigget, er karakteristisk ved den høje mast samt et velholdt ydre. Endvidere gør det gamle skib det godt i de traditionelle danske kapsejladser – Limfjorden Rundt og Fyn Rundt.

Fakta

Eksterne henvisninger 
 Elsa Margrethe 

Skibe fra Danmark
Augustkuppet

Augustkuppet (19. august – 21. august 1991), var et kupforsøg mod Sovjetunionens præsident Mikhail Gorbatjov begået af medlemmer af den sovjetiske regering. Statskuppets ledere var en række yderligtgående medlemmer af Kommunistpartiet (bestående af bl.a. vicepræsidenten, premier-, indenrigs- og forsvarsministeren samt KGB-chefen), der mente at Gorbatjovs reformprogram var gået for vidt, og at en ny unionstraktat, som ville give USSR's 15 republikker vidtgående selvstyre og derved svække unionens enhed og det centrale magtapparat i Moskva. Selvom kuppet blev en fiasko efter kun tre dage, og Gorbatjov kom tilbage til magten, var kuppet med til at destabilisere Sovjetunionen, og det havde betydning for Sovjetunionens sammenbrud, hvilket besegledes med dannelsen af Fællesskabet af Uafhængige Stater (SNG) den 8. december 1991 og Gorbatjovs afgang som præsident 25. december samme år.

Augustkuppet brød sammen allerede i løbet af den 20.-21. august pga. dårlig planlægning, folkelig modstand, lydighedsnægtelse blandt de specialtropper, der skulle have angrebet republikken Ruslands regeringsbygning i Moskva, og Ruslands nyvalgte præsident Boris Jeltsins resolutte modstand mod kupforsøget. Den 22. august kunne en politisk svækket Gorbatjov, der selv havde udnævnt samtlige kupledere til deres poster, vende tilbage til Moskva. Kupmagerne blev arresteret, men sat på fri fod igen efter forundersøgelserne til den planlagte retssag mod dem. I februar 1994 fik de amnesti af det nyvalgte russiske parlaments underhus, Statsdumaen.

Sovjetunionen under den kolde krig
Statskup
Begivenheder i 1991
Daniel Congré

Daniel Congré (født 5. april 1985 i Toulouse, Frankrig) er en fransk fodboldspiller, der spiller som forsvarsspiller hos Ligue 1-klubben Montpellier i sin fødeby. Han pillede for Toulouse hele sin ungdomskarierre og spillede som senior 2004-2012.

Landshold 
Congré har (pr. marts 2009) endnu ikke optrådt for Frankrigs A-landshold, men spillede mellem 2004 og 2006 syv kampe for landets U-21 hold.

Eksterne henvisninger 

 L'Equipe Spillerinfo

Fodboldspillere fra Frankrig
Fodboldspillere fra Toulouse FC
Fodboldspillere fra Montpellier HSC
Jérémy Mathieu

Jérémy Mathieu (født 29. oktober 1983 i Luxeuil-les-Bains, Frankrig) er en fransk fodboldspiller (forsvarer). Han spiller i den portugisiske Primeira Liga-klub Sporting Lissabon. Han har tidligere spillet for Toulouse FC, FC Sochaux, FC Barcelona og Valencia CF.

Landshold 
Mathieu har (pr. marts 2018) optrådt 5 gange for Frankrigs A-landshold, og har også optrådt for landets U/18, U/19 og U/21 hold.

Eksterne henvisninger 

Fodboldspillere fra Frankrig
Fodboldspillere fra FC Sochaux-Montbéliard
Fodboldspillere fra Toulouse FC
Fodboldspillere fra Valencia CF
Fodboldspillere fra FC Barcelona
Fodboldspillere fra Sporting Clube de Portugal
Étienne Didot

Étienne Didot (født 24. juli 1983 i Paimpol, Frankrig) er en fransk fodboldspiller, der spiller som midtbanespiller hos Guingamp. Han kom til klubben i 2016. Tidligere har han spillet hos Rennes og Toulouse.

Landshold 
Didot har (pr. marts 2018) endnu ikke optrådt for Frankrigs A-landshold, men spillede mellem 2003 og 2005 16 kampe for landets U-21 hold.

Eksterne henvisninger 
 Ligue 1 Spillerinfo

Fodboldspillere fra Frankrig
Fodboldspillere fra Toulouse FC
Fodboldspillere fra Stade Rennais FC
Fodboldspillere fra En Avant Guingamp
Bryan Bergougnoux

Bryan Bergougnoux (født 12. januar 1983 i Lyon, Frankrig) er en fransk fodboldspiller, der spiller som angriber hos Ligue 2-klubben Tours i hjemmelandet Frankrig. Han har tidligere optrådt for Olympique Lyon og Toulouse FC i sit hjemland.

Med Olympique Lyon vandt Bergougnoux fire franske mesterskaber.

Landshold 
Bergougnoux har (pr. august 2010) endnu ikke optrådt for Frankrigs A-landshold, men spillede i 2005 fire gange for landets U-21 mandskab.

Titler 
Ligue 1
 2002, 2003, 2004 og 2005 med Olympique Lyon

Eksterne henvisninger 
 Ligue 1 Spillerinfo

Fodboldspillere fra Frankrig
Fodboldspillere fra Olympique Lyon
Fodboldspillere fra Toulouse FC
Fodboldspillere fra LB Châteauroux
Fodboldspillere fra Tours FC
Fodboldspillere fra U.S. Lecce
Viborg Flyveplads

Viborg Flyveplads (ICAO: EKVB) er en flyveplads beliggende fire km fra Viborgs centrum.

Flyvepladsen blev etableret i 1964 og officielt indviet den 9. maj 1965. Viborg Kommune købte arealet og overdrog det til Viborg Flyveklub, med den betingelse at klubben skulle opfører en flyveplads inden fem år. Dog skulle der kun gå et års tid for banerne var klar til indvielse. Hele entreprenørarbejdet blev gjort med hjælp fra Jyske Ingeniørregiment i Randers. Soldaterne brugte projektet som en øvelse.

'Fællesforeningen Viborg Flyveplads' som er koncessionsindehaver har ansvaret for den daglige ledelse og drift af flyvepladsen, overholdelse af foreskrifter efter bl.a. luftfartsmyndigheder samt eventuelle øvrige aktiviteter på arealerne. Viborg Kommune ejer arealerne.

Fællesforeningen består af flyvepladsens brugere: Viborg Flyveklub, Viborg Svæveflyveklub og Midtjysk Faldskærmsklub.

Eksterne henvisninger 
Viborg Flyveplads's hjemmeside
Lokalplanen for flyvepladsen
Viborg Flyveklub's hjemmeside 
Midtjysk Faldskærmsklub's hjemmeside 
Viborg Svæveflyveklub's hjemmeside

Lufthavne i Danmark
Etableret i 1964
Flyveplads
Flyveplads
Purple Cow

Purple Cow (Lilla ko) er et digt skrevet af Gelett Burgess i 1895.

I never saw a purple cow;
I never hope to see one;
but I can tell you anyhow;
I'd rather see than be one!

Navnet er siden kommet til at referere til en lang række andre ting såsom sodavandsis og Milka.

Referencer 

Digte
Fjordmark

Fjordmark er et julemærkehjem, beliggende i Kruså ved Flensborg Fjord. Det støtter børn og unge hele året rundt.

Det indviedes 24. oktober 1938 for at hjælpe sønderjyske fattige og syge børn. I nyere tid er det og de fire andre julemærkehjem gået over til især at hjælpe overvægtige børn. Fjordmark huser cirka 150 børn om året, som hver er på hjemmet i ti uger.

Kilder

Eksterne henvisninger 
Fjordmarks hjemmeside 

Bygninger, konstruktioner og anlæg i Aabenraa Kommune
Etableret i 1938
Institutioner i Danmark
Ex nihilo nihil fit

Ex nihilo nihil fit er latin og betyder: Intet kommer ud af ingenting. Det er et filosofisk begreb, der stammer fra græsk filosofi.

Eksterne henvisninger 
 "Ex Nihilo Nihil Fit: Arguments New and Old for the Principle of Sufficient Reason" 

Filosofi
Bad Berleburg

Bad Berleburg (tidligere Berlenburg) er en by og kommune i Tyskland i delstaten Nordrhein-Westfalen. Byen ligger i Wittgensteiner land i Landkreis Siegen-Wittgenstein. Kommunen er inddelt i 23 bydele med Bad Berleburg som hovedby.

I begyndelsen af 1300-tallet kom Berleburg helt i greverne af Wittgensteins besiddelse. I 1550 blev den residensby i grevskabet Sayn-Wittgenstein-Berleburg, som blev preussisk i 1816. Prinsesse Benedikte blev i 1968 gift med prins Richard af Sayn-Wittgenstein-Berleburg.

Berleburg er beliggende ca. 30 kilometer nordøst for Siegen og 35 kilometer nordvest for Marburg an der Lahn. Målt i areal er byen (kommunen) en af de største i Tyskland.

Historie 
Arkæologiske fund fortæller at der allerede i det 7. århundrede f. Kr. har været bosættelser hvor det nuværende Berleburg ligger. På borghøjene ved Aue, Dotzlar og Wemlighausen er der fundet rester af ringmuranlæg fra samme tid. For tiden indtil det 8. århundrede er der ikke fundet beviser for at der i området har været bebyggelser.

De nuværende bydele Arfeld og Raumland er nævnt på skrift i 800 og 802. Fra 1059 er det dokumenteret at bosættelserne Alertshausen, Beddelhausen, Elsoff og Schwarzenau eksisterer.

1174 nævnes for første gang navnet „Widechinstein“. Bebyggelsen Berleburg nævnes første gang i klosteret Grafschafts dokumenter i 1258, som beskriver at borgen og bebyggelsen den 30 marts 1258 tilhørte "Grev Siegfried I." og Grev Adolf I. 1322 ophørte dobbeltherskabet i Berleburg ved at "Widekind von Grafschaft" afstod fra sin arveret til fordel for "Siegfrieds II. von Wittgenstein. Da han døde som den sidste i slægten Wittgensteiner Grafen, arvede hans svigersøn "Salentin von Sayn" borgen og grundlagde Familien Sayn-Wittgenstein.
1488 og 1522 hærgede en ildebrand, som ødelagde hele byen.

Indtil Graf Ludwig der Ältere døde i 1605, udviklede Berleburg sig til hoved- og residensby for greveskabet Sayn-Wittgenstein-Berleburg, der i det 18. århundrede var et centrum for den tyske bevægelse De Inspirerede. Mellem 1726 og 1742 blev her den bekendte Berleburger Bibel trykt.

Den religiøse tolerance i begge Wittgensteiner Grevskaber førte til at flere Sintifamilier arbejdede for Wittgensteiner Landesherrerne. De slog sig i midten af det 18. århundrede ned på det grevelige gods ved Saßmannshausen. En del af familierne flyttede i slutningen af århundredet til Berleburg, hvor de fik fast bopæl i byområderne am Bach Lause, Altengraben og Hemschlar.

Wittgenstein kom i 1806 under Storhertugdømmet Hessen. På grund af nyordningen af de Tyske forbund kom Wittgenstein gennem en traktat fra 30. juni 1816 mellem Østrig, Preussen og Storhertugdømmet Hessen, den 23. februar 1817 til Regierungsbezirk Arnsberg i den daværende preussiske Provins Westfalen.

Bydele

Se også 
 Schloss Berleburg

Ekstern henvisning 
 Officiel hjemmeside

Byer i Nordrhein-Westfalen
Gliacelle

Gliaceller (af græsk γλία, γλοία, lim) er nervesystemets støtteceller, hvorfor de også kaldes "støtteceller", men har mange andre funktioner end blot at agere fysisk støtte for neuroner.

Typer af gliaceller 
I centralnervesystemet (CNS) er fire gliacelletyper klassificerede:
 Oligodendrocytter – producerer og vedligeholder myelinskeder i CNS.
 Astrocytter – omgiver blodkar og bl.a. har en rolle i vedligeholdelse af det indre ionmiljø i CNS.
 Mikroglia – kan fagocytere og dermed fungerer lidt som en makrofag inden for CNS. Immunforsvaret har ikke adgang til CNS.
 Ependym – producerer bl.a. cerebrospinalvæske og forer ventriklerne.

I det perifere nervesystem (PNS) er der to former for gliaceller:
 Schwannske celler – producerer og vedligeholder myelinskederne i PNS.
 Satellitceller – findes i PNS og har en rolle i regeneration af nervevæv, når dette bliver beskadiget.

Se også 

 Neuropeptid

 
Histologi
Nervesystemet
Leestrup

Leestrup (også stavet Lefstorp, Lefstrup, Læstrup, Ledstrup, Lestrup og Leestrup) er en landsby med ca. 80 huse i Kongsted Sogn, Faxe Kommune i Region Sjælland.

Lefstorp, som byen skrives i Valdemar 2.s jordebog i 1231, antyder at byens tilliggende er et "Lev" eller "Leif": arvegods, hvorpå torpen (af dorf: nybygger eller nybygning) er opført.

Den første del af byens navn stammer fra olddansk, mens endelsen torp (trup eller strup) er fra slutningen af det 12. århundrede. Byen var allerede til i 1231, og tilhørte som nævnt kronen. Som bekendt ejede Kronen alle øde og ubebyggede strækninger, de såkaldte "Almindinger", og dette arvegods eller "lev" er omsider blevet bebygget, rimeligst på kronens foranstaltning, og jorden ryddet for dens store skove og opdyrket ved lejere eller forpagtere, datidens "brydier", hvad endelsen torp bekræfter.

Leestrup er i dag en lille landsby med ca. 80 huse. Det lokale bylaug er meget aktivt – og arrangerer flere årlige sammenkomster, herunder fastelavn, høstfest og Mortens aften.

Eksterne links 
www.leestrup-bylaug.dk
Leestrup Historie 

Lokaliteter i Faxe Kommune
Hvid substans

Hvid substans er en af de to komponenter i centralnervesystemet og består mestendels af myelinerede aksoner. Den anden komponent i systemet er grå substans.

Nervesystemet
Myelin

Myelin er det materiale, der omgiver axoner, idet det danner et beskyttende lag kaldet en myelinskede.

Myelin er et lipid-rigt (fedt) stof, der omgiver nervecelle-axoner (nervesystemets "ledninger") for at isolere dem og øge hastigheden, hvormed elektriske impulser (kaldet aktionspotentialer) sendes langs axonen. Det myelinerede axon kan sammenlignes med en elektrisk ledning (aksonet) med isolerende materiale (myelin) omkring sig. Men i modsætning til plastikbeklædningen på en elektrisk ledning, danner myelin ikke en eneste lang kappe over hele axonens længde. Myelin dækker snarere nerven i segmenter: Generelt er hver axon indkapslet med flere lange myeliniserede sektioner med korte mellemrum imellem kaldet Ranvier noder.

Myelin dannes i centralnervesystemet (CNS; hjerne, rygmarv og optisk nerve) af gliaceller kaldet oligodendrocytter og i det perifere nervesystem (PNS) af gliaceller kaldet Schwann-celler. I CNS bærer axoner elektriske signaler fra en nervecellekrop til en anden. I PNS bærer axoner signaler til muskler og kirtler eller fra sanseorganer såsom huden. Hver myelinskede er dannet af den koncentriske indpakning af en oligodendrocyt (CNS) eller Schwann-celle (PNS) proces (en lem-lignende forlængelse fra cellelegemet) omkring axonen.[2][3] Myelin reducerer kapacitansen af den aksonale membran. På et molekylært niveau øger det i internoderne afstanden mellem ekstracellulære og intracellulære ioner, hvilket reducerer akkumuleringen af ladninger. Den diskontinuerlige struktur af myelinskeden resulterer i salterende ledning, hvorved aktionspotentialet "springer" fra en knude af Ranvier, over en lang myeliniseret strækning af axonen kaldet internoden, før den "genoplades" ved den næste knude af Ranvier, og så tændt, indtil den når axonterminalen.[4][5][6] Noder af Ranvier er de korte (ca. 1 mikron) umyelinerede områder af axonen mellem tilstødende lange (ca. 0,2 mm – >1 mm) myelinerede internoder. Når først det når axonterminalen, fremkalder dette elektriske signal frigivelsen af en kemisk besked eller neurotransmitter, der binder sig til receptorer på den tilstødende postsynaptiske celle (f.eks. nervecelle i CNS eller muskelcelle i PNS) i specialiserede regioner kaldet synapser .

Denne "isolerende" rolle for myelin er essentiel for normal motorisk funktion (dvs. bevægelse såsom gang), sensorisk funktion (f.eks. at høre, se eller mærke smertefornemmelsen) og kognition (f.eks. tilegne sig og genkalde viden), som vist ved konsekvenserne af lidelser, der påvirker det, såsom de genetisk bestemte leukodystrofier;[7] den erhvervede inflammatoriske demyeliniserende lidelse, multipel sklerose;[8] og de inflammatoriske demyeliniserende perifere neuropatier.[9] På grund af dens høje udbredelse er dissemineret sklerose, som specifikt påvirker centralnervesystemet (hjerne, rygmarv og optisk nerve), den bedst kendte lidelse af myelin.

Nervesystemet
Thalamus

Thalamus (fra græsk θάλαμος, "rum") findes som den anden store kerneansamling – foruden hypothalamus – i storhjernens (cerebrums) mellemhjerne (diencephalon), og er i øvrigt tæt relateret til hjernebarken (cortex cerebri).

Nogle af dens funktioner er afhængige af sensoriske og motor-signaler til den cerebrale cortex, og reguleringen af bevidstheden, søvn, og opmærksomhed. De to dele af thalamus omgiver den tredje ventrikel. Den er hovedproduktet af fosterstadiets diencephalon.

Referencer

Eksterne henvisninger 

Hjernen
Mette Rosentjørn

Mette Overgaard Nielsen tidligere Rosentjørn (født 15. december 1971) er en dansk atlet. Hun er medlem af Københavns IF men har også været i Viking Rønne (2003-2004).

Rosentjørn han vundet ti danske mesterskaber og vundet fem sølv- og fem bronzemedaljer.

Danske mesterskaber 
  2007 Kuglestød
  2007 Kuglestød inde
  2006 Kastefemkamp
  2004 Kuglestød
  2004 Kastefirekamp
  2004 Kastefemkamp
  2004 Diskoskast
  2004 Spydkast
  2004 Vægtkast
  2004 Kuglestød inde
  2003 Syvkamp
  2003 Kuglestød
  2003 Spydkast
  2003 Kuglestød inde
  2003 Femkamp inde
  2002 Kuglestød
  2002 Kuglestød inde
  2001 Kuglestød
  2001 Spydkast
  2001 Kuglestød inde

Landskampe 
 2003 Europa-Cup mangekamp 2. division Syvkamp
 2002 Europa-Cup 2. division Kuglestød

Eksterne henvisninger 
 Statletik.dk – Profil – Mette O. Rosentjørn

Mangekæmpere fra Danmark
Atleter fra Københavns IF
Atleter fra Viking Rønne
Diskoskastere fra Danmark
Kuglestødere fra Danmark
Lars Bang Nielsen

Lars Bang Nielsen (født 6. november 1966) er en tidligere dansk atlet.

Bang Nielsen begyndte karrieren i Skive AM. Han flyttede 1988 til København hvor han var med i Københavns IF.
Han deltog i tre internationale ungdomsmesterskaber; JVM i cross 1984 (75. plads), JVM i cross 1985 (123. plads) og JVM på 3000 meter 1985 (15. plads).

Bang Nielsen vandt i 1992 det danske mesterskab på 5000 meter.

Danske mesterskaber 
  1993 1500 meter
  1992 5000 meter
  1992 1500 meter
  1991 5000 meter
  1991 1500 meter
  1989 1500 meter

Personlige rekorder 
 400 meter: 52.3 Glostrup, 12. september 1989
 800 meter: 1.53.6 1991
 1000 meter: 2.27.84 Østerbro, 2. august 1995
 1500 meter: 3.43.88 Århus 1. august 1991
 3000 meter: 8.08.63 Østerbro 29. juli 1992
 5000 meter: 14.06.28 Århus 11. september 1993
 10 000 meter: 32.36.69, Herlev 28. augusti 1998

Eksterne henvisninger 
 "Officielle Efterretninger" og "DAF i tal" 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Københavns Idræts Forenings hjemmeside – KIF-ranglister 

Mellemdistanceløbere fra Danmark
Atleter fra Københavns IF
Atleter fra Skive AM
Fred Åkerström-stipendiet

Fred Åkerström-stipendiet er en svensk pris, som hvert år i forbindelse med Visfestivalen i Västervik tildeles "en person som på ett betydelsefullt sätt arbetat för att bevara, utveckla och/eller skapa svensk visa."

Stipendiet blev indstiftet i 1987 af Visfestivalen i Västervik i samarbejde med forsikringsselskabet Länsförsäkringar.

Stipendiater 
 1987 – Lasse Tennander
 1988 – Åsa Jinder
 1989 – Evert Ljusberg
 1990 – Lena Willemark
 1991 – Lars Demian
 1992 – Per Persson
 1993 – Mikael Samuelson & Mats Bergström
 1994 – Ola Magnell
 1995 – Thorstein Bergman
 1996 – Stefan Sundström
 1997 – Finn Zetterholm
 1998 – Björn Ulvaeus
 1999 – Margareta Kjellberg
 2000 – Olle Adolphson
 2001 – Anders Burman
 2002 – Kjell Höglund
 2003 – Mats Klingström
 2004 – Christina Kjellsson
 2005 – CajsaStina Åkerström
 2006 – Dan Viktor Andersson
 2007 – Alf Hambe
 2008 – Jack Vreeswijk
 2009 – Marie Bergman
 2010 – Sanna Carlstedt
 2011 – Bengt Sändh
 2012 – Stefan Andersson
 2013 – Hansi Schwarz

Musikpriser
Musik fra Sverige